Great-grandmother obtains a Master's degree from Eastern Cape university at 75
NUUSFLITS NUUSAGENTSKAP 19 November 11 nm
# Eskom se uitvoerende hoof sê die ineenstorting van die kragmas by die Lethabo-stasie was sabotasie
# Die Instituut vir Sekerheidstudies is bekommerd oor die toename in ontvoerings in Suid-Afrika
# En Tim Paine bedank as Australië se krieketkaptein te midde van 'n seksboodskap-skandaal
# Die uitvoerende hoof van Eskom, André de Ruyter, sê die ineenstorting van die kragmas by die Lethabo-kragstasie in die Vrystaat, was doelbewuste sabotasie. Die kragvoorsiener het gevind die stutte van 'n kragmas met kraglyne wat elektrisiteit na die kragstasie se oorland-steenkoolvervoerband herlei, is afgesny. Die kragmas het as gevolg daarop omgeval en op 'n rugsteunkraglyn beland. De Ruyter sê die Valke ondersoek die voorval:
Speel klankgreep: ENGAndrédeRuyter
Intussen sê De Ruyter beurtkrag sal vanaand om 9-uur opgeskort word en die vooruitsigte vir die naweek en volgende week lyk goed.
# Die Instituut vir Sekerheidstudies sê die toename in ontvoerings in Suid-Afrika is kommerwekkend. Polisie-statistiek toon 'n toename van 133-persent in die aantal ontvoerings tussen 2011 en verlede jaar. In die jongste voorvalle is die vier Moti-broers van Polokwane verlede maand op pad skool toe ontvoer, en 'n graad-vyf-leerder is in Mayfair, Johannesburg, met 'n wapen gyselaar geneem. Martin Ewi van die Instituut het aan Newzroom Afrika gesê daar is verskeie redes vir ontvoerings:
Speel klankgreep: ENG EwiOnKidnappings
Intussen sê Ewi meganismes moet in skole ingestel word om die ontvoering van kinders te probeer voorkom:
Speel klankgreep: ENG EwiOnSchools
# Die kommissaris van die Suid-Afrikaanse Inkomstediens, Edward Kieswetter, sê die saak oor die vertroulikheid van 'n belastingbetaler gaan nie oor 'n bepaalde individu nie, maar oor wat belastingowerhede regoor die wêreld beskou as 'n noodsaaklike beginsel van vertroue tussen hulself en hul belastingbetalende publiek. Dit kom nadat die Gautengse Hooggeregshof die Inkomstediens beveel het om aan die ondersoekende joernaliste van amaBhungane en Financial Mail toegang te verleen tot oudpresident Jacob Zuma se belastingrekords. Kieswetter sê hulle beraadslaag tans oor die uitspraak en sal binnekort 'n finale besluit neem.
# Krieket: Tim Paine het aan die vooraand van die Reeks om die As as die toetskaptein van die Australiese span bedank. Paine se besluit kom te midde van 'n skandaal weg van die veld af, nadat hy glo in 2017 eksplisiete boodskappe aan 'n vroulike medewerker by Krieket Tasmania gestuur het. 'n Ondersoek deur Krieket Australië se integriteitseenheid het vier jaar gelede bevind Paine het geen gedragskode oortree nie, maar hy sê hy het groot berou oor sy dade. Hy sê hy het gedink die voorval is iets van die verlede, maar het onlangs uitgevind die privaat teksboodskappe gaan bekend gemaak word.
# En finansiële aanwysers: Die rand verhandel teen 15-rand-62-sent teen die dollar, 17-rand-72-sent teen die euro en 21-rand-7-sent teen die pond. Bitcoin verhandel teen 56-duisend-168-dollar-4-sent. Die prys van goud is een duisend-857-dollar-90-sent per fynons en die prys van Brent ruolie 81-dollar-90-sent per vat.